สังคมข่าวหุ้นเล็กเซียวหงส์
หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 1 กันยายน พ.ศ. 2558 ดัชนีหุ้นไทยปิดตลาด 1,382.41 จุด บวก 16.47 จุด รวมมูลค่าซื้อขาย 39,036 ล้านบาท เมื่อดูจากปัจจัยเชิงลบภายนอกดัชนีหุ้นไทยวันนี้มีโอกาสหลุด 1,380 จุดแน่นอนและมีโอกาสถอยไปตั้งรับระดับ 1,370 จุด เลยทีเดียว
1 ก.ย. 2558

หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 1 กันยายน พ.ศ. 2558 ดัชนีหุ้นไทยปิดตลาด 1,382.41 จุด บวก 16.47 จุด รวมมูลค่าซื้อขาย 39,036 ล้านบาท เมื่อดูจากปัจจัยเชิงลบภายนอกดัชนีหุ้นไทยวันนี้มีโอกาสหลุด 1,380 จุดแน่นอนและมีโอกาสถอยไปตั้งรับระดับ 1,370 จุด เลยทีเดียว
***หุ้น PTTEP ไหลลงรูดหลุด 80 บาทซะแล้ว หลังนักลงทุนเกิดความกังวลใจไม่น้อยเกี่ยวกับ “การบันทึกด้อยค่าสินทรัพย์” ที่ต้องบันทึกอีกครั้ง หลังราคาน้ำมันไม่เห็นทิศทางฟื้นตัว กลายเป็นแรงกดดันอย่างหนัก…พร้อมบริหารความเสี่ยงด้วยการลดสัดส่วนการถือหุ้นในแปลงสัมปทาน 2 แปลงจากเดิม 90% ลดเหลือ 70% ในประเทศเมียนมาร์ ถือว่า “ถอยตามสถานการณ์” นั่นเอง
****หุ้นSINGER ขวัญใจรากหญ้าถือเป็นหนึ่งในหลายหุ้นที่จะได้รับประโยชน์จาก “มาตรการกระตุ้นเศรษฐกิจระยะสั้น” ที่มุ่งเน้นผู้มีรายได้น้อยในต่างจังหวัด..ที่นับเป็น “เลือดเนื้อ” ของ SINGER เลยก็ว่าได้..แต่ระหว่างนี้ราคาหุ้นอาจเกิดแรงขายทำกำไรได้เช่นกัน แต่ราคาพื้นฐานอยู่ประมาณ 15-16 บาท
****หุ้น FSMART เป็นอีกหนึ่ง “หุ้นขวัญใจรายได้น้อย” ที่ช่วงนี้เปิดเกมรุกอย่างหนัก และน่าจับตาอย่างยิ่ง ทั้งการรุกสู่ “ตู้โอนเงิน” แถมเป็นช่องทางโฆษณาสินค้าและบริการ เช่น ยูนิลีเวอร์-เบียร์ช้าง-ไอศกรีมวอลล์-ยูไนเต็ดฟูดส์-เอไอเอส และPLANBเห็นรายชื่อแล้ว..โอ้ว..ไม่ธรรมดาจริงๆ
****หุ้น SUPER ข่าวดีไหลมาเทมาไม่หยุด ล่าสุดโครงการโรงไฟฟ้าพลังงานแสงอาทิตย์ จังหวัดเพชรบูรณ์ ขนาด 8 เมกะวัตต์ เริ่มจ่ายไฟฟ้าเข้าระบบเชิงพาณิชย์(COD) ให้การไฟฟ้าส่วนภูมิภาค (กฟภ.) แล้ว นับตั้งแต่ 31 สิงหาคม 2558 หลังจากเพิ่ง COD ไปก่อนหน้านี้ 8 เมกะวัตต์ เมื่อวันที่ 25 สิงหาคม 2558 ที่ผ่านมา เรียกได้ว่าในรอบ 1 สัปดาห์ที่ผ่านมา รวมจ่ายไฟฟ้าเข้าระบบ 16 เมกะวัตต์ งานนี้จะสร้างมูลค่าเพิ่มให้หุ้น SUPERมากน้อยเท่าใด ลองบวก-ลบ-คูณ-หารกันดูละกันนะครับ
****ความเห็นว่าที่ผู้ว่าฯแบงก์ชาติคนใหม่ “วิรไท สันติประภพ” ที่ว่า “การส่งออกของไทยเป็นสถานการณ์ที่น่าเป็นห่วง แต่เป็นเพียงปัญหาปลายทางเท่านั้น แต่ปัญหาต้นทางที่ควรให้ความสำคัญมากกว่านั่นคือ “การลงทุน” ขณะนี้ประเทศไทย แทบมองไม่เห็นอุตสาหกรรมที่เข้ามาเป็นพระเอกช่วยขับเคลื่อนเศรษฐกิจช่วง 5-10 ปีข้างหน้า” ถือเป็นการส่งสัญญาณที่ชัดเจน และน่าสนใจอย่างยิ่งทีเดียว
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!